सिथी नखःमा पानीकाे स्राेत सफा हुँदै
नेवाः (नेवार) जातिका विभिन्न चाडपर्वमध्ये सिथी नखः भिन्न तरिकाले मनाइन्छ । नेवाः  जातिका हरेक चाडपर्वमा भोज खाने, मन्दिर गएर पूजा गर्ने चलनभन्दा पृथक रूपमा याे पर्व मनाइन्छ ।
काठमाडौं, जेठ २२ गते । नेवाः (नेवार) जातिका विभिन्न चाडपर्वमध्ये सिथी नखः भिन्न तरिकाले मनाइन्छ । नेवाः  जातिका हरेक चाडपर्वमा भोज खाने, मन्दिर गएर पूजा गर्ने चलनभन्दा पृथक रूपमा याे पर्व मनाइन्छ ।आजको दिन पानीका स्रोतहरूको सरसफाइ गर्दै विभिन्न परिकारको भोजन गरेर मनाउने चलन छ । नेवाः जातिले यस पर्वको दिन इनार, ढुंगेधारा, कुवा, पोखरी सफा गर्ने गर्छन् । यसरी आफ्ना टोलका मानिसहरु मिलेर नजिकै रहेका इनार, ढुंगेधारा, कुवा, पोखरी सफा गर्ने गर्छन् । लामो समयदेखिको सुख्खायाम भएकाले यसबेला पानीको सतह पूरै घट्ने गर्छ । सिथी नखःका दिन मुहान सफा ग¥यो भने वर्षभरि पानीको अभाव हुँदैन भन्ने जनविश्वास रहेको संस्कृतिविदको भनाइ छ ।सिथी नखःको दिन सफा गरेको इनार, ढुंगेधारा र कुवाको पानी भने चार दिनसम्म प्रयोग गर्न नहुने परम्परा रहेको छ । पानीको मुहान सफा गरेपछि पानी जम्न समय लाग्नुका साथै फोहोर हुने भएकाले चार दिनपछि मात्रै चलाउने गरिन्छ ।यस्तै, आजको दिन मुगी, मासको बारा, चटामरी, पापड, मालपुवा आदि मिठा खानेकुरा पकाएर खाने चलन छ । “यो पर्वको अर्को विशेष मान्यता भनेको आजको दिनपछि असार अर्थात् रोपाइँ सुरु भएको मानिन्छ । यो पर्वसँगै वर्षा सुरु हुने र किसानहरु धान रोपाइँमा व्यस्त रहने चलन छ”, संस्कृतिविद् हरिराम जोशी भन्नुहुन्छ, “त्यसैले किसानहरु असारपछि खेतमै व्यस्त हुने हुँदा आज कै दिन पानीको स्रोत सफा गर्ने गरिएको हो । उहाँकाअनुसार सिथी नखः पर्वमा लिच्छविकालदेखि नै पानीको मुहान, ढुंगेधारा, इनार, घर र नालीको सरसफाइ गर्ने पर्वका रूपमा विकास भएको छ । नेवाः जातिले आज मनाउने पर्वले खानेपानीका स्रोतको संरक्षण तथा सरसफाइमा युवा वर्गलाई सांस्कृतिक मान्यताबारे सचेत गराउनु रहेकाे जोशीको भनाइ छ ।याे पनि पढ्नुहाेस् । पढ्नकाे लागि तलकाे लिंकमा क्लिक गर्नुहाेस्... हजारौं वर्षदेखि मनाइने पानी दिवस : ‘सिथी नखः’